טראוויס טומקו

**טראוויס דייוויד טומקו** (באנגלית: **Travis David Tomko**; נולד ב-23 במרץ 1976) הוא מתאבק עבר אמריקאי. הוא מוכר בעיקר בשל תקופתו בארגוני ההיאבקות World Wrestling Entertainment (WWE) בין השנים 2003 ל-2006 תחת שם הבמה, **טייסון טומקו**, New Japan Pro-Wrestling (NJPW) בין השנים 2006 ל-2008 תחת שמו האמיתי ו-Total Nonstop Action Wrestling (TNA) בין השנים 2006 ל-2010 תחת שם הבמה המקוצר **טומקו**. טומקו זכה בין היתר פעם אחת באליפות הזוגות של TNA ביחד עם AJ סטיילס ופעם אחת באליפות הזוגות של IWGP ביחד עם ברנרד הענק.

## קריירת היאבקות מקצועית
### World Wrestling Federation / World Wrestling Entertainment (2002–2006)
#### Ohio Valley Wrestling (2002–2003)
טומקו חתם על חוזה פיתוח עם ה-World Wrestling Federation (ה-WWF, כיום ה-WWE) באפריל 2002, כשהוצב תחילה בטריטוריית הפיתוח Ohio Valley Wrestling (OVW) תחת שם הבמה **טראוויס ביין** במטרה לשפר את כישוריו בזירה. במהלך שהותו שם, טומקו היה חבר בקבוצת הנבלים Disciples of Synn ויחד עם שותפו לקבוצה, סבן, הם זכו באליפות הזוגות הדרומית של OVW ב-5 במרץ 2003. עם זאת, השניים הפסידו את חגורות האליפות כעבור 36 ימים ל-APA (בראדשו ורון סימונס).

#### Raw (2003–2006)
ביולי 2003, טומקו החל להתחרות בקרבות "חושך" (קרבות שאינם משודרים בטלוויזיה) במסגרת המותג Raw. את הופעת הבכורה הטלוויזיונית שלו, הוא ערך ב-19 באפריל 2004 בפרק של התוכנית Raw, כאשר התערב בקרב בין כריסטיאן לכריס ג'ריקו, כשסייע לכריסטיאן לרשום ניצחון. הדמות של טומקו התאפיינה בכך שהוא תיפקד כ"פותר בעיות" וכ"שומר ראש להשכרה". הוא עשה זאת עבור כריסטיאן ובת זוגו (כחלק מהעלילה) טריש סטרטוס, במהלך היריבות שלהם עם ג'ריקו. טומקו השתתף במעט מאוד קרבות יחידים, מכיוון שתפקידו העיקרי היה להבטיח את ניצחונם של לקוחותיו. כאשר כריסטיאן נפצע בגבו, טומקו המשיך ללוות את סטרטוס ולעזור לה בפיודים עם ג'ריקו, ויקטוריה וסטיבן ריצ'רדס. כמו כן, השניים השתתפו בקרבות זוגות מעורבים. לאחר שכריסטיאן השתקם מפציעתו, טומקו חזר מיד לשמש בחזרה כ"אוכף החוקים" שלו. לאחר פרידה עלילתית בין סטרטוס לכריסטיאן, טומקו נשאר לצידו של כריסטיאן. השניים הופיעו גם כצמד בזוגות, ולפעמים חברו לשותפו לשעבר של כריסטיאן, אדג'. ביוני 2005, כריסטיאן, טומקו ואדג' הצטרפו לאריק בישוף במאבקו של האחרון נגד ארגון ההיאבקות הקיצוני Extreme Championship Wrestling (ECW).

טומקו וכריסטיאן נפרדו ביוני 2005, כאשר כריסטיאן הועבר למותג סמאקדאון כחלק מהדראפט. טומקו, שנותר לבדו ב-מותג Raw, קיבל קידום משמעותי כדמות "נבל מפלצתי" אשר ניצח קרבות יחידים מול מתאבקים משניים לאחר בעיטה לעורף היריב. רצף הניצחונות שלו נקטע לאחר שג'ון סינה הצמיד אותו לשני הפסדים רצופים במשך שבועיים. בהמשך, טומקו יצר צמד ביחד עם סניצקי, אך שיתוף הפעולה ביניהם לא נשא פרי.

ב-3 באפריל 2006, טומקו עזב את WWE בהסכמה הדדית, כשלאחר מכן החל להופיע ביפן.

### New Japan Pro-Wrestling (2006–2008)
טומקו ערך את הופעת הבכורה שלו בארגון ההיאבקות היפני New Japan Pro-Wrestling (NJPW) ב-1 ביולי 2006, כשהשתתף בקרב זוגות של שמונה מתאבקים וניצח בו. כמה ימים לאחר מכן, טומקו וברנרד הענק השתתפו בטורניר לקביעת אלופי הזוגות הזמניים של IWGP ואף הגיעו לגמר, לעומת זאת, הם הפסידו לשירו קושינאקה ולטוגי מקאבה. טומקו השתתף בנוסף בטורניר על האליפות במשקל כבד של IWGP שהתפנתה לאחר שברוק לסנר ויתר עליה. הוא הודח כבר בסיבוב הראשון לאחר שהפסיד ליוג'י נגאטה. בנוסף, הוא השתתף בליגת G1 לזוגות לשנת 2006 יחד עם ברנרד הענק, כשהשניים הגיעו לשלב חצי הגמר, שם הפסידו לזוכים הסופיים, מסאהירו צ'ונו ושינסקה נקאמורה.

באירוע רסל קינגדום 1, טומקו חבר לדי'לו בראון ולביוקנן לקרב מול טומוהירו אישי, טוגי מקאבה וטורו יאנו, שבו קבוצתו של טומקו גברה על האחרונים. טומקו הפסיד לטוגי מקאבה בסיבוב הראשון של הגביע היפני לשנת 2007. ב-11 במרץ 2007, טומקו וברנרד הענק ניצחו את מנאבו נקאנישי וטקאו אומורי וכתוצאה מכך זכו באליפות הזוגות של IWGP. טומקו וברנרד הצטרפו לקבוצת BLACK של מסאהירו צ'ונו, ובהמשך עברו לקבוצת RISE. הצמד זכה בליגת G1 לזוגות לשנת 2007 לאחר שניצחו את קוג'י קיינמוטו והירושי טנהאשי.

באירוע רסל קינגדום 2, טומקו וברנרד גברו על האחים סטיינר. השניים הפסידו את חגורות האליפות ב-2 בפברואר 2008 לחברי קבוצת Great Bash Heel, טוגי מקאבה וטורו יאנו. טומקו שוחרר מחוזהו בתחילת מרץ 2008 לאחר שהארגון החליט שלא לחדש אותו. הארגון היה נמצא בקשיים כלכליים ולא היה יכול היה להרשות לעצמו להמשיך ולהעסיק אותו. עם זאת, הם החתימו מחדש את שותפו לצמד, ברנרד הענק.

### Total Nonstop Action Wrestling (2006–2008)
#### הקואליציה של כריסטיאן (2006–2007)
[שמאל|250px|ממוזער|טומקו (שמאל) עם [כריסטיאן קייג', אוגוסט 2007]]

טומקו ערך את הופעת הבכורה שלו בארגון ההיאבקות Total Nonstop Action Wrestling (TNA) בפרק של התוכנית "!TNA Impact", ששודר ב-23 בנובמבר 2006, כאשר התפרץ לזירה במהלך קרב אשר קבע את הטוען לכתר לאליפות העולם במשקל כבד של NWA בין כריסטיאן קייג' לסטינג. טומקו תקף את סטינג והצטרף שוב לצד של קייג', כשחזר לתפקיד המוכר שלו כ"שומר הראש" של כריסטיאן. ב-11 בינואר 2007 בפרק של התוכנית "!Impact", טומקו התמודד מול אלוף העולם במשקל כבד של NWA באותה התקופה, אביס, בקרב שאינו על התואר. ב-1 במרץ, טומקו גבר על סמואה ג'ו וכתוצאה מכך הוענקה לו ההזדמנות להתמודד על אליפות העולם במשקל כבד של NWA מול כריסטיאן קייג'.

ב-8 במרץ בפרק של התוכנית "!Impact", הקואליציה של כריסטיאן הפסידה לקורט אנגל, ריינו וסמואה ג'ו כתוצאה מפסילה לאחר התערבות של אביס, שביצע על אנגל את מהלך הסיום שלו, הבלאק הול סלאם. באירוע דסטיניישן X, שנעערך ב-11 במרץ, בזמן שיצא מהלימוזינה אל השטיח השחור-כחול, קיבל כריסטיאן קייג' מברק מטומקו, שבו נאמר כי הוא נמצא ביפן ויחזור אם קייג' יעניק לו קרב על התואר. לאחר שטומקו חזר מיפן, קייג' הציע לו מקום בקבוצת קייג' באירוע לוקדאון, אך טומקו אמר שלא יבחר קבוצה עד שיקבל הזדמנות לקרב על אליפות העולם במשקל כבד של NWA. ג'ים קורנט יצא והודיע שהקרב המרכזי של התוכנית "!Impact" באותו ערב יהיה קרב בין חבר אחד מקבוצת קייג' לחבר אחד מקבוצת אנגל, כאשר הקבוצה שממנה יצא המנצח — אליה יצטרף טומקו. הקרב נקבע בין אביס מקבוצת קייג' לבין קורט אנגל. בסיום, אנגל ניצח את אביס, אך לאחר הקרב טומקו חתם דווקא בקבוצתו של קייג', כשהפך לחבר האחרון בקבוצה שיילחם מול קבוצת אנגל באירוע לוקדאון לצד אביס, AJ סטיילס, סקוט סטיינר וכריסטיאן קייג'. קרב נוסף בין חברי הקבוצות נערך כדי לקבוע מי ייכנס ראשון לכלוב, שהיה הפעם בין סמואה ג'ו לסטיילס ובמהלכו ג'ף ג'ארט התערב והפך לחבר החמישי של קבוצת אנגל. בקרב בין הקבוצות, שנערך ב-15 באפריל, קבוצת אנגל יצאה עם ידה על העליונה.

בפרק העוקב של התוכנית של "!Impact", טומקו השתתף בהתקפה של קבוצת קייג' על אביס, לאחר שהוא נחשב לנטל להצלחת הקבוצה בעקבות כישלונם של אביס וקייג' לזכות באליפות הזוגות של NWA מידי Team 3D. שבוע לאחר מכן, טומקו וסקוט סטיינר קיבלו הזדמנות משלהם לקרב על אליפות הזוגות, אך נכשלו בעקבות התערבות כושלת של The Latin American Xchange (LAX). באירוע סקריפייס, שנערך ב-13 במאי, טומקו וסטיינר התמודדו מול LAX ו-Team 3D בקרב משולש על התואר, אך פעם נוספת לא הצליחו לזכות בו.

לאחר הפסד זה, ריק סטיינר ערך את הופעת הבכורה שלו בארגון וסייע לאחיו, סקוט לתקוף את טומקו. מנקודה זו, טומקו התמקד שוב בסיוע לקייג'. עם זאת, נוצר חיכוך מסוים בין השניים לאחר שקייג' גרם להפסד של טומקו בקרב המוקדמות שלו לטורניר מלך ההר ב-31 במאי 2007, כאשר הסיח את דעתו בעזרת כיסא. טומקו שובץ לקרב מול חבר הקואליציה, AJ סטיילס, משום שהמתמודד המקורי, ג'ף ג'ארט לא הופיע (בשל פטירת אשתו). קייג' הצליח לשכנע את טומקו להמשיך להיות בעל בריתו, מעשה שהתברר כמועיל בהמשך, כאשר טומקו נשא ברוב ה"עבודה השחורה" ביריבות של הקואליציה מול אביס שחזר מהיעדרות וסטינג. עם זאת, טומקו הפסיד פעמיים על ידי אביס באירועי שלם וצפה. לבסוף, הקואליציה נקמה את ההפסדים עם מתקפת נקמה אלימה נוספת על אביס, שכללה גם תקיפה על סטינג בפרק של התוכנית "!Impact" ב-26 ביולי.

באירוע הארד ג'סטיס, שנערך ב-12 באוגוסט, טומקו ביחד עם סטיילס וקייג' השתתפו בקרב תא הדמים יום הדין מול אביס, אנדרו מרטין וסטינג; קרב שנבחר על ידי אביס שבוע לאחר שזכה בחוזה שאיפשר לו לקבוע את סוגו. הקרב נערך בתוך כלוב פלדה בעל שישה צדדים, מוקף תיל והמטרה הייתה לגרום ליריב לדמם ולאחר מכן להצמיד אותו. חברי הקואליציה הצליחו לנעול את סטינג מחוץ לזירה לזמן מה, אך לאחר שחזר לזירה, טומקו היה הראשון לדמם. לאחר לבסוף, קייג' הצליח להימלט מהכלוב, אך סטיילס הוצמד לניצחון על ידי אביס.

#### שותפות עם AJ סטיילס (2007)
באירוע נו סרנדר, שנערך ב-9 בספטמבר, טומקו ו-AJ סטיילס ניצחו בקרב גונטלט זוגות אשר קבע את הטוענים לכתר לאליפות הזוגות של TNA באירוע באונד פור גלורי. באירוע זה, שנערך ב-14 באוקטובר, השניים זכו בחגורות האליפות לאחר שגברו על צוות פקמן (רון קילינגס וקונסקוונסס קריד).

ב-1 בנובמבר בפרק של התוכנית "!TNA Impact", טומקו ו-AJ סטיילס הגנו בהצלחה על חגורות האליפות מול LAX. ההצלחה של השניים החלה לגרום למתח בתוך קבוצת הקואליציה של כריסטיאן, כאשר טומקו שאל את כריסטיאן מהי ההיררכיה הפיקודית בקבוצה; כריסטיאן השיב שכאשר הוא לא נמצא, סטיילס הוא מחליפו כאחראי, אמירה זו גרמה לאכזבה מצידו של טומקו. סטיילס ביצע החלטות פזיזות מבלי להתייעץ עם טומקו, החל מההחלטה להיכנס לקרב מול סקוט סטיינר באותו הערב. ההחלטה המרכזית האחרונה של סטיילס עבור הקואליציה הייתה החבירה לקורט אנגל והסיוע לו לשמור על אליפות העולם במשקל כבד של TNA באירוע ג'נסיס, במהלך שסימל את הקמת קבוצת "ברית אנגל". תוכנית זו התפרקה במהרה, כאשר כריסטיאן ואנגל לא הצליחו לשתף פעולה ביחד ונלחמו על נאמנותם של סטיילס וטומקו. המתח בין כריסטיאן לאנגל גרם לסטיילס לפקפק בעצמו והוא פנה לטומקו לעצה, אך טומקו סירב לעזור לו ואמר שהוא הכניס את עצמו למצב הזה, כשהפך למנהיג. ההתרחקות של טומקו משתי הקבוצות הובילה לכך שבפרק של התוכנית "!Impact", שבועיים לפני האירוע פיינל רזולושן, טומקו הודיע שהוא מעתה פועל לבדו. באירוע זה, שנערך ב-6 בינואר 2008, טומקו וסטיילס ניצחו את קווין נאש וסמואה ג'ו ובכך הבטיחו שמירה מוצלחת על אליפות הזוגות. בהמשך, סטיילס עזר לקורט אנגל לשמור על אליפות העולם נגד כריסטיאן קייג', כשהוא בחר להישאר עם הברית של אנגל ולבגוד בכריסטיאן, אך טומקו לא היה נוכח עימו, ובכך קיים את המילה שלו, כפי שהבטיח.

#### המשרת של קורט אנגל (2008)
ב-3 בינואר בפרק של התוכנית "!Impact", בזמן ש-AJ סטיילס חשש מכעסו של כריסטיאן קייג' בחדר ההלבשה של קורט אנגל, טומקו הסביר לו שהוא פועל מעתה לבד. שבוע שלאחר מכן, במסגרת ראיון שנערך עימו, אמר טומקו שסטיילס יצר את המצב הקיים ושלטומקו היה ברור שמדובר במצב ללא מוצא וכעת מקבל את ההחלטות שלו בעצמו. באותו הערב, ערך טומקו את קרב היחידים הראשון שלו מאז שהפך לעצמאי, מול שארק בוי, אותו ניצח במהרה. באירוע אגיינסט אול אודס, שנערך ב-10 בפברואר, טומקו גרם להפסדו של קייג' בקרב על אליפות העולם, ולאחר מכן חבר לקורט אנגל. בנוסף, טומקו החל לגלות תסכול מהמשיכה של סטיילס לקארן אנגל, בטענה שהיא פוגעת בריכוז של הצוות.

באירוע לוקדאון, שנערך ב-13 באפריל, טומקו שימש כקפטן הקבוצה שלו בקרב הלית'ל לוקדאון, אך קבוצתו הפסידה לקבוצת קייג' לאחר שריינו הצמיד את ג'יימס סטורם. בפרק העוקב של התוכנית "!Impact", AJ סטיילס וטומקו הפסידו את אליפות הזוגות של TNA לאריק יאנג ולקאז. לאחר טורניר שהתקיים על אליפות הזוגות, חזר טומקו מפציעה עלילתית שספג ביפן, כשהביע חוסר שביעות רצון מסטיילס על כך שהשתתף בטורניר יחד עם האדם שהיה אחראי מלכתחילה לאובדן התארים שלהם, אריק יאנג. מנגד, סטיילס הביע תסכול מכך שבחודשים האחרונים נאלץ ללכת בעקבות אחרים, וציין שהוא רוצה לפרוץ לדרך עצמאית, דבר שלבסוף הוביל לפירוק צמד הזוגות.

טומקו המשיך לשמש כאיש המבצע של קורט אנגל, ובין היתר הטריד את קארן אנגל בהופעת הבכורה של פינת הראיונות שלה, בפרק של התוכנית "!Impact" ששודר ב-31 ביולי. לאחר מכן, תוכננה לו יריבות מול מאט מורגן, אך תכנון זה נקטע לאחר שטומקו נפרד מ-TNA בסוף יולי 2008 על רקע דיווחים כי לא היה מרוצה מההנהלה. הופעתו הטלוויזיונית האחרונה הייתה בפרק של התוכנית "!Impact" ב-7 באוגוסט, במסגרת קרב גאונטלט של שמונה מתאבקים, שבו הוצמד על ידי סמואה ג'ו.

טומקו תכנן להופיע באופן קבוע עבור ארגון ההיאבקות היפני Inoki Genome Federation (IGF), אך ביטול של מופעים רבים פינה את לוח הזמנים שלו ואיפשר לו להופיע פעם נוספת ב-TNA על בסיס שאינו קשור לחוזה קבוע. ב-11 בספטמבר בפרק של התוכנית "!Impact", הוא הופיע כמתמודד השלישי מבין שלושה מתמודדים שהוצבו מול סמואה ג'ו, כחלק מהאתגר של קווין נאש.

### Hustle (2009)
טומקו ערך את הופעת הבכורה שלו ביוני 2009 תחת מסכה ושם הבמה **ארמה** בארגון ההיאבקות היפני Hustle. תחת ארגון זה, הוא הקים צמד נבלים בשם ארמגדון יחד עם מתאבק ה-WWE לשעבר, רנה דופרי, שהשתמש בשם הבמה גדון. הצמד התפרק זמן קצר לאחר מכן, כאשר גדון ביצע מעבר לדמות החביבה על הקהל ואף שינה את שם הזירה שלו חזרה לרנה בונפרטה. ב-30 ביולי 2009, ניצח בונפרטה את ארמה, במה שהתברר כקרב האחרון של טומקו בארגון זה.

### החזרה ל-TNA (2009–2010)
בפרק של התוכנית "!Impact" ב-19 בנובמבר 2009, טומקו חזר רשמית ל-TNA במסגרת ראיון עם לורן, כאשר בתחילה הוצג כדמות טובה. הוא שב לזירה כחודש לאחר מכן, כאשר ביחד עם AJ סטיילס, קורט אנגל, אביס ובובי לאשלי, הם ניצחו את סקוט סטיינר, דאג ויליאמס, ברוטוס מגנוס, דוקטור סטיבי ורייבן. ב-14 בינואר בפרק של התוכנית "!Impact", טומקו ביצע בחזרה את מעברו לדמות הרעה, לאחר שנחשף כאדם שתקף את סטיילס מספר פעמים במהלך שלושת החודשים שקדמו לכך, מעשים שהקנו לו קרב על אליפות העולם במשקל כבד של TNA של סטיילס באותו הערב. עם זאת, סטיילס ניצח ושמר על התואר. ב-4 בפברואר בפרק של התוכנית "!Impact", טומקו נחל הפסד לקורט אנגל בקרב מוקדמות טורניר ה-Card Stud 8. ב-22 במרץ בפרק של התוכנית "!Impact", טומקו הפסיד לרוב טרי בקרב על אליפות הגלובל של TNA. טומקו נצפה בנוסף כחלק מקבוצת נבלים שאריק בישוף הורה לה להסיר את המסכה של אביס. ב-13 במאי בפרק של התוכנית "!Impact", טומקו הפסיד לאורלנדו ג'ורדן כתוצאה מהכנעה, קרב שהיה הופעתו האחרונה של טומקו ב-TNA.

### ארגונים עצמאיים (2013–2016)
ב־4 בספטמבר 2013, ערך טומקו את הופעת הבכורה שלו בארגון Ring Warriors, שם טען כי יהיה אלוף הגרנד הבא של הארגון. שבוע לאחר מכן, ניצח טומקו את מייקל סיין. ב-2 בנובמבר 2013, התמודד טומקו מול ברוס סנטי על אליפות הברויזרוייט של NWA FUW, אך קרב זה הסתיים ללא הכרעה. ב-22 בינואר 2016, התמודד טומקו מול לוקי ו-QT סנטי בארגון FHW Wrestling בפאלם ביץ', פלורידה. ב-13 בפברואר 2016, טומקו התמודד מול טומי ונדאל בארגון Independent Championship Wrestling במיאמי, פלורידה.

## חיים אישיים
לפני הופעת הבכורה שלו בזירה, טומקו שימש כשומר ראש של להקת הנו-מטאל, לימפ ביזקיט. הוא הופיע בקליפ שלהם משנת 2000 לשיר My Generation.

באוקטובר 2011 טומקו נעצר לאחר ששדד סניף של בית מרקחת ממנו גנב אוקסיקודון.

טומקו הוא בעלים של חדר כושר בדלריי ביץ', פלורידה, בשם Purlife Fitness Center, שבו עובד גם מתאבק ה-WWE לשעבר ג'ובאני "רומיאו" רוסלי.

## אליפויות והישגים
[שמאל|250px|ממוזער|טומקו (שמאל) ו-[איי ג'יי סטיילס|AJ סטיילס כאלופי הזוגות של TNA, מרץ 2008]]
* **הישגים בארגון ההיאבקות New Japan Pro-Wrestling – NJPW**
** אליפות הזוגות של IWGP (פעם אחת)  - עם ברנרד הענק
** ליגת G1 לזוגות (2007)  - עם ברנרד הענק
* **הישגים במגזין הספורט Nikkan Sports**
** פרס הצמד הטוב ביותר (2007)  - עם ברנרד הענק
* **הישגים בארגון ההיאבקות Nu-Wrestling Evolution – NWE**
** אליפות העולם במשקל כבד של NWE (פעם אחת)
* **הישגים בארגון ההיאבקות Ohio Valley Wrestling – OVW**
** אליפות הזוגות הדרומית של OVW (פעם אחת)  - עם סבן
* **הישגים במגזין ההיאבקות Pro Wrestling Illustrated – PWI**
** PWI דירג אותו במקום ה-25 מתוך 500 המתאבקים הטובים ביותר לשנת 2008
* **הישגים בארגון ההיאבקות Total Nonstop Action Wrestling – TNA**
** אליפות הזוגות של TNA (פעם אחת)  - עם AJ סטיילס
** גונטלט עבור הזהב (2007 – זוגות)  – עם AJ סטיילס
* **הישגים במגזין ההיאבקות Wrestling Observer Newsletter – WON**
** הקרב הגרוע ביותר (2004)  - נגד סטיבי ריצ'רדס באירוע בלתי נסלח

## קישורים חיצוניים

## הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי Impact Wrestling
קטגוריה:אמריקאים שנולדו ב-1976